Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 127

2. A helyszíni ellenőrzés vagy a vizsgálatok felülvizsgálata előtt a GLP felügyelőnek meg kell ismernie az ellenőrizendő helyszínt. Át kell tekinteni a vizsgálóhelyről beszerezhető adatokat. Erre a célra többek között a korábbi ellenőrzések jegyzőkönyvei, a létesítmény tervrajza, szervezeti felépítését tükröző folyamatábrák, vizsgálati jelentések, vizsgálati tervek és a legfontosabb szakemberek szakmai életrajzai használhatók. Ezek az adatforrások a következőkről tájékoztatnak: 2.1. a létesítmény jellege, nagysága és fizikai elrendezése; 2.2. a vizsgálóhelyen végzett és a szemle alkalmával vélhetően ellenőrizendő tevékenységek köre; 2.3. a vizsgálóhely irányításának szervezeti felépítése.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes